Diari Oficial de la Generalitat Valenciana


Sumari del DOGV 4010, del 30-05-2001 (2001/5093)

Informació pública del programa d'actuació integrada de la unitat d'execució delimitada en la confluència de l'avinguda de la Vall d'Uixó i el carrer 110, de Castelló de la Plana.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5093


Organisme emissor
:   Castellón Siglo XXI, SA

Tipus de document
:   Anunci

Informació pública del programa d'actuació integrada de la unitat d'execució delimitada en la confluència de l'avinguda de la Vall d'Uixó i el carrer 110, de Castelló de la Plana. [2001/M5093]
  
La mercantil Castellón Siglo XXI, SA ha formulat el programa d'actuació integrada de la unitat d'execució delimitada en la confluència de l'avinguda de la Vall d'Uixó i el carrer 110 de Castelló de la Plana, que inclou memòria del programa i avantprojecte d'urbanització, i es tramita pel procediment simplificat, a l'empara del que disposa l'article 48 de la Llei 6/1994, de 15 de Novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
De conformitat amb el que preceptu l'article 48.1.C), en relació amb l'article 46.3 de la esmentada llei, escau sotmetre l'indicat programa, amb tota la documentació annexa, a informació pública per termini de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Durant aquest termini els interessats podran formular les al·legacions que els pertoque segons dret, així com alternatives tècniques de programa i, si escau, proposicions juridicoeconòmiques, en els termes i condicions de l'esmentada llei, a l'efecte de la qual podran consultar la documentació dipositada en la Notaria del senyor Francisco Roca Falcó, a la plaça de Santa Clara, número 4, entresòl, de Castelló de la Plana.
  
Qualsevol persona podrà comparéixer en aquesta notaria per tal d'obtindre còpia de l'acta de protocol·lització de la referida alternativa tècnica o sol·licitar que se li exhibisca aquesta.
  
Igualment, els interessats podran consultar en l'Ajuntament de Castelló de la Plana els dies hàbils, en horari d'atenció al públic, les actuacions derivades de la documentació allí depositada i formular davant d'ell, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques, en plica tancada, per a executar qualsevol de les alternatives durant els cinc dies hàbils comptats des de la finalització del termini de presentació d'alternatives.
  
L'acte d'obertura de pliques tindrà lloc en l'Ajuntament de Castelló de la Plana, el següent dia hàbil a la conclusió del termini per a presentar-les. Durant els 10 dies hàbils següents al d'obertura de pliques podran ser objecte de consulta i al·legacions totes les actuacions de l'expedient.